wickkiey/tamil-wikipedia-markdown huggingface dataset:
# சட்னா டைட்டஸ்


**சட்னா டைட்டஸ்**, 28 நவம்பர் 1991 கேரளாவைப் பூர்விகமாகக் கொண்ட, தமிழ் மற்றும் தெலுங்கு திரைப்படங்களில் நடித்துவரும் ஒரு இந்திய நடிகை ஆவார். 2016 ம் ஆண்டில் வெளியான பிரபல தமிழ்த் திரைப்படமான *பிச்சைக்காரன்*, திரைவாழ்க்கையில் முக்கியமான படமாகும்.  

## திரைப்பட வாழ்க்கை
சட்னா டைட்டஸ், குறைந்த செலவில் எடுக்கப்பட்ட தமிழ்த் திரைப்படமான *குரு சுக்ரன்* (2015) மூலம் தமிழ்த் திரைப்படத்துறையில் நடிகையாக அறிமுகமானார். பின்னர் சசி இயக்கிய விஜய் ஆண்டனி நடித்த *பிச்சைக்காரன்* (2016) படத்தில் கதாநாயகியாக நடித்துள்ளார். பீட்சா விற்கும் கடையில் வேலை செய்யும் சுயாதீனமான பெண்ணாக சித்தரிக்கப்பட்ட டைட்டஸ், அவரது நடிப்பிற்காக விமர்சன ரீதியான பல்வேறு தரப்பினரின் பாராட்டுகளைப் பெற்றுள்ளார். தி ஹிந்து பத்திரிகையில் இத்திரைப்படத்தின் "புத்துணர்ச்சிக்கு காரணமானவர்" என்று தனது விமர்சனத்தில் கூறியுள்ளது.  சிபி டாட் காம் என்ற இணையதளத்தில் "மிகவும் அழகாக உள்ள கதாநாயகி, இயல்பான தோற்றத்தில், பக்கத்துவீட்டு பெண்ணைப்போல இருக்கிறார்"என்று பாராட்டியுள்ளது. அந்த ஆண்டில் வெளிவந்த திரைப்படங்களில் மிகவும் வெற்றிகரமான திரைப்படங்களில் இதுவும் ஒன்றாகும், அதே நேரத்தில் அதன் மொழிமாற்றம் செய்யப்பட்ட தெலுங்கு பதிப்பும் லாபகரமான வணிகத்தை செய்தது. இந்த படத்தின் வெற்றி, டைட்டஸை *எய்தவன்* (2017) மற்றும் *திட்டம் போட்டு திருடுற கூட்டம்* (2017) உள்ளிட்ட படங்களில் நடிக்க வாய்ப்பினை ஏற்படுத்தி கொடுத்தது., மேலும் அவர் பிரபல இயக்குநர் அமீரின் *சந்தான தேவன்* (2018) படத்திலும் நடிக்க ஒப்பந்தம் செய்யப்பட்டார்.  

## தனிப்பட்ட வாழ்க்கை
செப்டம்பர் 2016 இல், டைட்டஸ் தனது *பிச்சைக்காரன்* (2016) படத்தின் விநியோகஸ்தரான கார்த்திக் என்பவரை பதிவுத்திருமணம் செய்து கொண்டார். டைட்டஸின் பெற்றோர்கள் முதலில் கார்த்திக், டைட்டஸின் நடிப்பு வாழ்க்கையை முடிவுக்கு கொண்டு வர முயற்சிப்பதாகக் கூறி அவருக்கு எதிராக காவல்துறையில் புகார் அளித்தனர், அவரது பெற்றோரும், கணவரும் சமாதானமானதைத் தொடர்ந்து அந்த புகார் திரும்பப்பெறப்பட்டது. ஜனவரி 2017 இல் இருவருக்கும் அதிகாரப்பூர்வ திருமண விழா நடைபெற்றது,  

## திரைப்படவியல்

- *குறிப்பிடாத வரை அனைத்து படங்களும் தமிழில் எடுக்கப்பட்டவையே.*

| 2016 | *பிச்சைக்காரன்* | மகிழினி | அறிமுகப் படம் |
| --- | --- | --- | --- |
| 2017 | *எய்தவன்* | எஸ்.ஐ., ஜனனி |  |
| 2018 | *நீடி நாடி ஓகே கதா* | தர்மிகா | தெலுங்கு படம் |
| 2019 | *திட்டம் போட்டு திருடுற கூட்டம்* | அஞ்சலி | } |
# பவித்ரா லட்சுமி


**பவித்ரா லட்சுமி**, இந்தியாவின் தமிழ்நாட்டில் உள்ள கோயம்புத்தூரைச் சேர்ந்த தமிழ் மற்றும் மலையாள மொழி திரைப்படங்களில் நடித்து வரும் இந்திய நடிகை ஆவார். *ஓ காதல் கண்மணி* (2015) என்ற தமிழ்த் திரைப்படத்தில் அறிமுகமான பிறகு, அவர் *குக் வித் கோமாளி* (2021) நிகழ்ச்சியில் தோன்றியதன் மூலம் தமிழ்நாடு முழுவதும் பரவலாக அறியப்பட்டார்.மேலும் *நாய் சேகர்* (2022) மற்றும் *உல்லாசம்* (2022) உள்ளிட்ட படங்களில் நடித்துள்ளார்.  

## திரைப்பட வாழ்க்கை
1994 ஆம் ஆண்டு ஜூன் 16 ஆம் தேதி  பிறந்த பவித்ரா. முதன்முதலில் மணிரத்னத்தின் *ஓ காதல் கண்மணி* (2015) திரைப்படத்தில் கதாநாயகனான, துல்கர் சல்மானின் முக்கிய கதாபாத்திரத்தின் சக ஊழியராக ஒரு சிறிய வேடத்தில் நடித்துள்ளார். இவ்வாறு சிறு சிறு வேடங்களில் நடித்தாலும் தொடர்ந்து விளம்பரங்களிலும் நடித்துள்ளார். மேலும் மிஸ் மெட்ராஸ் 2015 மற்றும் குயின் ஆஃப் இந்தியா 2016 ஆகிய போட்டிகளில் வென்று பட்டங்களையும் பெற்றுள்ளார்.. 2021 ஆம் ஆண்டில், பிரபல சமையல் நிகழ்ச்சியான *குக் வித் கோமாளியில்* கலந்துகொண்டு, அதன் மூலம் மிகவும் பிரபலமானார். அந்நிகழ்ச்சி இவருக்கு பல்வேறு பட வாய்ப்புகளையும் ஏற்படுத்திக் கொடுத்தது.  

2022 ம் ஆண்டில், பவித்ரா நான்கு படங்களில் நடித்துள்ளார். ஏ ஜி எஸ் படத்தயாரிப்பு நிறுவனத்தால் தயாரிக்கப்பட்ட நகைச்சுவை திரைப்படமான *நாய் சேகர்* இவருக்கு மிகப்பெரிய வெளியீடாக இருந்துள்ளது. நகைச்சுவை நடிகர் சதீஷுக்கு நாயகியாக நடித்ததற்கு நேர்மறையான விமர்சனங்களையும் பாராட்டையும் பெற்றுள்ளார், *தி நியூ இந்தியன் எக்ஸ்பிரஸ்* பத்திரிகையின் திரைப்பட விமர்சனத்தில், "பவித்ராவின் கதாபாத்திரத்தை புரிந்துகொள்ளும் அளவிற்கு காட்சியமைப்புகள் இல்லாவிட்டாலும், கிடைத்த சில சந்தர்ப்பங்களிலும் அதற்கு தேவையான நியாயத்தைச் செய்துள்ளார்" என்று குறிப்பிட்டுள்ளது. மலையாள நடிகர் ஷேன் நிகாமுக்கு நாயகியாக *உல்லாசம்* என்ற மலையாளத் திரைப்படத்திலும், தமிழ் மற்றும் மலையாளம் என இருமொழிகளிலும் எடுக்கப்பட்ட திரைப்படமான *யுகியிலும்* பல்வேறு பிரபல நடிகர்களுடன் நடித்துள்ளார்,.  

## திரைப்படவியல்

; திரைப்படங்கள்  

| 2015 | *ஓ காதல் கண்மணி* | ஆதித்யாவின் உடன் பணிபுரிபவர் | தமிழ் | அங்கீகரிக்கப்படாத பாத்திரம் |
| --- | --- | --- | --- | --- |
| 2021 | *R23 கிரிமினல் டைரி* | தமிழ் |  |  |
| 2022 | *நாய் சேகர்* | பூஜா நீலகண்டன் | தமிழ் |  |
| *உல்லாசம்* | நிமா | மலையாளம் |  |  |
| *அத்ரிஷ்யம்* | பவித்ரா | மலையாளம் | இருமொழி படம் |  |
| *யுகி* | தமிழ் | } |  |  |

; தொலைக்காட்சி தொடர்  

| 2020 | *டைம் என்ன பாஸ்!* *?* | சந்தியா | அமேசான் பிரைம் | தமிழ் | } |
| --- | --- | --- | --- | --- | --- |

; தொலைக்காட்சி நிகழ்ச்சி  

| 2021 | குக் வித் கோமாளி | விஜய் தொலைக்காட்சி | தமிழ் | 4வது ரன்னர்-அப் | } |
| --- | --- | --- | --- | --- | --- |
# காவ்யா அறிவுமணி


**காவ்யா அறிவுமணி**, தமிழகத்தைச் சேர்ந்த தமிழ் மொழி தொலைக்காட்சி மற்றும் திரைப்படங்களில் நடித்து வரும் இந்திய நடிகையாவர்.  

## திரைப்பட வாழ்க்கை
2019 ஆம் ஆண்டில், காவ்யா தனது நடிப்பு வாழ்க்கையை புகழ்பெற்ற பாரதி கண்ணம்மா தொலைக்காட்சித் தொடரின் கதாபாத்திரமான சௌந்தர்யாவின் மருமகள் வேடத்தில் தொடங்கியுள்ளார். 2020 ம் ஆண்டில் பாண்டியன் ஸ்டோர்ஸ் தொலைக்காட்சித் தொடரின் கதாநாயகியான முல்லையாக (டிசம்பர் 2020 இல் வி.ஜே. சித்ராவின் மறைவுக்குப் பிறகு அவருக்கு பதிலாக) நடிக்கத்தொடங்கினார்,. ஆக்சஸ் பிலிம் பேக்டரி தயாரித்த *மிரள்* (2022) என்ற நடிகர் பரத் நடித்துள்ள திரைப்படத்தின் மூலம் காவ்யா திரைப்படங்களில் தனது திறமையைக் காட்டத்தொடங்கினார். காவ்யாவுக்கு இயக்குநர் அருண் கார்த்திக்குடன் *ரிப்புபரி* (2022) படத்தில் பணிபுரியும் வாய்ப்பும் கிடைத்துள்ளது.  

## திரைப்படவியல்
| 2022 | மிரள் | ஹேமா |  |
| --- | --- | --- | --- |
| 2023 | *ரிப்புபரி* | பாரதி |  |
| 2025 | *நிறம் மாறும் உலகில்* | மலர் | } |

## தொடர்
**சீரியல்கள் நடித்தது**

| 2019-2020 | *பாரதி கண்ணம்மா* | காவ்யா |  |
| --- | --- | --- | --- |
| 2020-2022 | *பாண்டியன் ஸ்டோர்ஸ்* | முல்லை | வி.ஜே.சித்ராவிற்கு பதிலாக |
# சிராசிறீ அஞ்சான்


**சிராசிறீ அஞ்சன்** (*Chirashree Anchan*) என்பவர் துளு, கன்னடம், தெலுங்கு மற்றும் தமிழ் த்<nowiki/>திரைப்படங்களில் நடித்துவரும் இந்திய நடிகை ஆவார்.  

## ஆரம்ப கால வாழ்க்கை
சிராசிறீ அஞ்சன் கருநாடக மாநிலம் மங்களூரில் துளு பேசும் பில்லவ குடும்பத்தில் மதுசூதன் அஞ்சன் மற்றும் பூர்ணிமா மதுவுக்கு மகளாகப் பிறந்தார்.  

## திரைப்பட வாழ்க்கை
அஞ்சன் கடலோர திரைப்படமான *பவித்ரா*-வில் (2016) அறிமுகமானார். இது வசூல் ரீதியாக வெற்றிகரமாக ஓடியது. அடுத்து பிரஜ்வல் குமார் அத்தவர் இயக்கிய *ராம்பரூட்டி* (2016) படத்தில் நடித்தார். சிராசிறீ தெலுங்கு மற்றும் கன்னடத் திரைப்படமான *ஆமே அத்தாடைதே* (2016) மற்றும் *கல்பனா 2* (2016) ஆகிய படங்களுக்கு முறையே ஒப்பந்தம் செய்யப்பட்டார்.  

அரவிந்த் கௌசிக் இயக்கிய *ஹுலிராயாவில்* (2017) சிராசிறீ நடித்தார். இவரது அடுத்த கன்னட படம் *உடும்பா*.  

## திரைப்படவியல்
| 2016 | *பவித்ரா* | நாக வெங்கடேஷ் | துளு |  |
| --- | --- | --- | --- | --- |
| 2017 | *ஆமே அத்தாடைதே* | சூர்ய நாராயண் | தெலுங்கு |  |
| 2018 | *கரிக்கம்பலியள்ளி மிதிநாக* | கன்னடம் |  |  |
| 2019 | *உடும்பா* | கன்னடம் |  |  |
| 2019 | *அகவன்* | தமிழ் |  |  |
| 2019 | *ஆபின மாதா யேடேகே* | துளு |  |  |
| 2020 | கலிவீர | அவிரம் | கன்னடம் |  |
| 2022 | இனாம்தார் | சந்தேஷ் ஷெட்டி | கன்னடம் |  |
| 2022 | ஒப்பந்தம் | சுனி | துளு | } |

## விருது
பிரபல துளு திரைப்பட விருது வழங்கும் விழாவில் 2016ஆம் ஆண்டிற்கான 'பார்வையாளர்கள் தேர்ந்தெடுத்த சிறந்த நடிகை' விருதை சிராசிறீ பெற்றார். 2018ஆம் ஆண்டு ரெட் எப்எம் திரைப்பட விருதுகளில் தனது முதல் படமான பவித்ராவுக்காக சிராசிறீ சிறந்த நடிகைக்கான விருதையும் பெற்றார்.
# அல்ஸ்டர்

**அல்ஸ்டர்** (*Ulster*; அல்லது *Ulster* ) என்பது அயர்லாந்து பிரிக்கப்படுவதற்கு முந்தைய நான்கு பாரம்பரிய ஐரிய மாகாணங்களில் ஒன்றாகும். இது ஒன்பது மாவட்டங்களால் ஆனது. இவற்றில் ஆறு மாவட்டங்கள் வடக்கு அயர்லாந்திலும் ( ஐக்கிய இராச்சியத்தின் ஒரு பகுதி), மீதமுள்ள மூன்று மாவட்டங்கள் அயர்லாந்து குடியரசிலும் உள்ளன.  

இது அயர்லாந்தின் நான்கு பாரம்பரிய மாகாணங்களில் இரண்டாவது பெரிய ( மன்ஸ்டருக்குப் அடுத்து) மற்றும் இரண்டாவது அதிக மக்கள்தொகை கொண்ட ( லெய்ன்ஸ்டருக்கு அடுத்து) மாகாணமாக இருந்தது. இதன் மிகப்பெரிய நகரமாக பெல்பாஸ்ட் இருந்தது. மற்ற மாகாணங்களைப் போலல்லாமல், அல்ஸ்டரில் புராட்டஸ்டன்ட்டு கிறித்துவர்கள் அதிக விழுக்காடு வாழக்கூடியதாக இருந்தது. அவர்கள் மாகாண மக்கள்தொகையில் கிட்டத்தட்ட பாதி இருந்தனர். ஆங்கிலம் முக்கிய மொழியாகவும், அல்ஸ்டர் ஆங்கிலம் முக்கிய பேச்சுவழக்காகவும் இருந்தது. சிறுபான்மையினர் ஐரிஷ் மொழியையும் பேசுகினர். இதில் தெற்கு கவுண்டி லண்டன்டெரி, கேல்டாக்ட் காலாண்டு, பெல்ஃபாஸ்ட், டோனிகல் கவுண்டியில் கேல்டாக்டா ஆகிய ஐரிய மொழி பேசும் பகுதிகளாக இருந்தன. மொத்தமாக, இந்த மூன்று பகுதிகளும் அயர்லாந்தின் மொத்த கேல்டாக்ட் மக்கள்தொகையில் நான்கில் ஒரு பகுதியினரைக் கொண்டிருந்தது. இதில் அல்ஸ்டர்-ஸ்காட்ஸ் மொழியும் பேசப்படுகிறது. கிழக்கில் உள்ள லாஃப் நிக என்பது பிரித்தானியத் தீவுகளின் மிகப்பெரிய ஏரியாகும். அதே சமயம் மேற்கில் உள்ள லௌ எர்னே அதன் மிகப்பெரிய ஏரி வலையமைப்புகளில் ஒன்றாகும். முக்கிய மலைத்தொடர்கள் மோர்ன்ஸ், ஸ்பெரின்ஸ், க்ரோக்கார்ம்ஸ், டெர்ரிவேக் மலைகள் ஆகும்.
# மோனிகா பேடி


**மோனிகா பேடி** (*Monica Bedi*)(பிறப்பு 18 சனவரி 1975) என்பவர் இந்திய நடிகை மற்றும் தொலைக்காட்சி தொகுப்பாளர் ஆவார். இவர் 1990களின் நடுப்பகுதியில் இந்தித் திரைப்படங்களில் அறிமுகமானார். மோனிகாவின் குறிப்பிடத்தக்கப் படைப்புகளில் *பியார் இஷ்க் அவுர் மொஹபத்* மற்றும் *ஜோடி நம்பர் 1* ஆகியவை அடங்கும். இவர் *பிக் பாஸ் 2* மற்றும் *ஜலக் திக்லா ஜா 2* ஆகியவற்றில் பங்கேற்பதற்காகவும், ஸ்டார் பிளஸ் நிகழ்ச்சியான *சரஸ்வதிச்சந்திராவில்* குமான் கவுர் வியாசாகவும் நடித்துள்ளார் .  

## ஆரம்ப கால வாழ்க்கை
பேடி பஞ்சாபி ஆவார். இவர் பஞ்சாப்பின் ஹோஷியார்பூர் மாவட்டத்தில் உள்ள சபேவால் கிராமத்தில் பிரேம் குமார் பேடி மற்றும் சகுந்தலா பேடி ஆகியோருக்கு மகளாகப் பிறந்தார். இவரது பெற்றோர் 1979-ல் நோர்வேயின் டிராம்மனுக்கு குடிபெயர்ந்தனர். பேடி, 1995-ல் தில்லி பல்கலைக்கழகத்தில் தனது கல்வியை முடித்தார்  

## சிறைத்தண்டனை
செப்டம்பர் 2002-ல், பேடி மற்றும் அபு சலேம், ஓர் இந்தியக் கும்பல் கைது செய்யப்பட்டு, பின்னர் போர்ச்சுகலில் போலி ஆவணங்கள் மூலம் நாட்டிற்குள் நுழைந்ததற்காகச் சிறைத்தண்டனை அனுபவித்தனர். 2006ஆம் ஆண்டில், கற்பனையான பெயரில் கடவுச்சீட்டு வாங்கியதற்காக பேடியை இந்திய நீதிமன்றம் தண்டித்தது. நவம்பர் 2010-ல், இந்திய உச்ச நீதிமன்றம் இவரது தண்டனையை உறுதிசெய்தது. ஆனால் சிறைத் தண்டனையைப் பேடி ஏற்கனவே அனுபவித்த காலத்திற்குக் குறைத்தது. பாலிவுட்டில் மோனிகா பேடிக்காக அபு தனது குற்றவியல் தொடர்பினைப் பயன்படுத்தி நடித்ததாகப் பத்திரிகைகள் உட்பட பல்வேறு செய்தித்தாள்கள் செய்தி வெளியிட்டன.  

## தொழில்
டி. ராமா நாயுடு தயாரித்த தெலுங்கு மொழித் திரைப்படமான *தாஜ்மகாலில்* (1995) பேடிக்கு முதல் பாத்திரம் கிடைத்தது. ராமா நாயுடு இவரை *சிவய்யா* மற்றும் *ஸ்பீட் டான்சர்* படங்களிலும் நடிக்க வைத்தார். 1995ஆம் ஆண்டு *சுரக்ஷா* மூலம் பாலிவுட்டில் அறிமுகமானார்.  

பேடி தொலைக்காட்சி நிகழ்ச்சியான *பிக் பாஸ்* 2-ல் பங்கேற்றார். *ஜலக் திக்லா ஜா 3* மற்றும் *தேசி கேர்ள் ஆகிய* தொடர்களிலும் கலந்துகொண்ட போட்டியாளர்களில் இவரும் ஒருவர்.  

*யுனிவர்சல் மியூசிக்கில்* ஒரு ஆன்மீக இசைத் தொகுப்பிற்காக "ஏகோன்கர்" பாடல்களைப் பாடினார்.  

ஹர்ஜித் சிங் ரிக்கி இயக்கிய பஞ்சாபி திரைப்படமான *சிர்பியர்* (2012)-ல் பேடி நடித்தார்.  

2013 முதல் 2014 வரை, ஸ்டார் பிளஸ் நிகழ்ச்சியான *சரஸ்வதிச்சந்திராவில்* பேடி கும்மானாக எதிர்மறையான பாத்திரத்தில் நடித்தார்.
# ஜூலியா பிளீசு


**ஜூலியா பிளிசு** (*Julia Bliss*) உருசிய நடிகை, வடிவழகர் மற்றும் நிகழ்ச்சி தொகுப்பாளர் ஆவார்.  

## ஆரம்ப வாழ்க்கை மற்றும் தொழில்
பிளீஸ் உருசியாவில் பிறந்தார். இவர் ஓம்சுக் பல்கலைக்கழகத்தில் தகவல் தொழில்நுட்பம் மற்றும் நிர்வாகத்தில் பட்டப்படிப்பை முடித்தார். ஜூலியா தனது பாலிவுட் வாழ்க்கையை 2008ஆம் ஆண்டு சனவரி 2012-ல் வெளியான தனது முதல் திரைப்படமான *கோஸ்ட்* மூலம் தொடங்கினார்.  

## திரைப்படவியல்
- *கோஸ்ட்* (முன்னணி)
# சயந்திகா பானர்ஜி


**சயந்திகா பானர்ஜி** (Sayantika Banerjeeஎன்பவர் இந்திய நடிகை ஆவார். இவர் பெங்காலி திரைப்படங்களில் நடித்துள்ளார். இவரது நடிப்பு மற்றும் நடன திறமைக்காக விமர்சகர்களால் பாராட்டப்பட்டவர். 2012-ல் இவர் பெங்காலி திரைப்படமான *ஆவாராவில்* நடித்தார். இது வணிக ரீதியாக வெற்றி பெற்றது. மேற்கு வங்கத்தில் 2021 சட்டமன்றத் தேர்தலுக்கு முன்னதாக இவர் அகில இந்திய திரிணாமுல் காங்கிரசில் சேர்ந்தார்.  

## தொழில்
*நாச் தூம் மச்சா லே என்ற* நடன காட்சி தொடர் மூலம் பானர்ஜி தனது வாழ்க்கையைத் தொடங்கினார். பின்னர் இவர் *டார்கெட்*, *ஹேங்ஓவர்* மற்றும் *மோனே போரே அஜோ செய் தின்* போன்ற படங்களில் நடித்தார். இவை வசூல் ரீதியாக வெற்றியடையவில்லை. 2012-ல், இவர் ஜீத்துடன் *ஆவாரா* படத்தில் நடித்தார். இத்திரைப்படம் வணிக ரீதியாக வெற்றி பெற்றது.<blockquote>"படம் முழுக்க முழுக்க அந்த பழமையான கருத்தைப் பிரதிபலிக்கிறது, இது நிச்சயமாக இனி வேலை செய்யாது. மேலும், ஜாய்யிடம் கதாநாயகன் போன்ற குணங்கள் இல்லாததால் (முன்னணி கதாநாயகி திப்யா அக்கா தெபாவாக நடித்தார்), மோசமான உரையாடல்கள் மற்றும் ஏராளமான அநாகரிகம் மற்றும் தேவையற்ற வன்முறை ஆகியவை இதனை மோசமாக்கியது. மேக்னாவாக சயந்திகா ஓரளவு திறமையை வெளிப்படுத்தினார்.</blockquote>  

## தொலைக்காட்சி
| 2008 | *நாச் தூம் மச்சா லே* | *ரூபாஷி பங்களா* |  |
| --- | --- | --- | --- |
| 2015 | *பிந்தாஸ் நடனம்* | *கலர்ஸ் பங்களா* |  |
| 2017 | *பிந்தாஸ் டான்ஸ் சீசன் 2* | *கலர்ஸ் பங்களா* | } |

## விளம்பர தூதுவர்
| வங்காளப் புலிகள் | பிரபல கிரிக்கெட் லீக் (CCL) |  |
| --- | --- | --- |
| மிட்னாபூர் வல்லரசுகள் | பெங்கால் கிரிக்கெட் லீக் | } |

## விருதுகள் மற்றும் பரிந்துரைகள்
| 2012 | வங்காள இளைஞர் விருதுகள் | மகிழ்ச்சியுடன் சிறந்த காதல் ஜோடி | *மோனே போரே அஜோ செய் தின்* |  |
| --- | --- | --- | --- | --- |
| 2013 | வங்காள இளைஞர் விருதுகள் | பிரபல இளைஞர் நட்சத்திரம் (பெண்) | *ஆவாரா* |  |
| 2018 | வங்காள இளைஞர் விருதுகள் | சிறந்த நடிகை | *அமி ஜெ கே தோமர்* | } |
# சன்யோகிதா ரானே



**சன்யோகிதா ரானே சர்தேசாய்** (*Sanyogita Rane*)(20 ஆகத்து 1923 - 12 சனவரி 2017) கோவாவின் முதல் பெண் நாடாளுமன்ற உறுப்பினர் ஆவார். இவர் 1980ஆம் ஆண்டு நடைபெற்ற தேர்தலில் மகாராட்டிரவாதி கோமந்தக் கட்சியின் சார்பில் போட்டியிட்டு வடக்கு கோவாவின் நாடாளுமன்ற உறுப்பினராகத் தேர்ந்தெடுக்கப்பட்டார்.  

## ஆரம்ப வாழ்க்கை மற்றும் கல்வி
ரானே 1923 ஆகத்து 20 அன்று மத்தியப் பிரதேசத்தின் குவாலியரில் பிறந்தார். இவரது தந்தை அணித்தலைவர் தத்தாஜி ராவ் போஸ்லே ஆவார். இவர் சத்தாரியைச் சேர்ந்த மேஜர் ஜோய்பா எஸ். ரானே சர்தேசாய் என்பவரை மணந்தார்.  

## அரசியல் வாழ்க்கை
ரானே 1980 முதல் 1985 வரை மக்களவை உறுப்பினராக இருந்தார். இவர் மகாராட்டிரவாதி கோமந்தக் கட்சி சார்பில் தேர்ந்தெடுக்கப்பட்டார். மக்களவைத் தேர்தலில் வெற்றி பெற்ற கோவாவின் ஒரே பெண் நாடாளுமன்ற உறுப்பினர் இவரே. 1984 மற்றும் 1991 மக்களவைத் தேர்தல்களிலும் சுயேச்சையாகப் போட்டியிட்டுத் தோல்வியடைந்தார். இவர் கோவா விடுதலைக்குப் பிந்தைய காலத்தின் தீவிர அரசியல்வாதியாக இருந்தார். தீவிர அரசியலில் நுழைந்த மிகச் சில பெண்களில் இவரும் ஒருவர்.  

ரானே ஒரு சமூக சேவகர் ஆவார். இவர் தரைப்படை நல மையம் (1952-59) மற்றும் பெண்கள் அமைப்பு, புஜ் (1953-59) ஆகிய இராணுவ நலன் மையத்தின் உறுப்பினராக இருந்தார். இவர் கோலாப்பூர் (1967-69) மகாராணி சாந்தாதேவி கைக்வாட் கிரக அறிவியல் நிறுவனம் செயலாளராகவும் பணியாற்றினார். ரானே 1974 முதல் கோவாவின் பிச்சோலிம் குடும்பம் மற்றும் குழந்தைகள் நல மையத்திலும், 1977 முதல் கோவா பெண்கள் உதவி மையக் கிளையின் உறுப்பினராகவும் இருந்தார். 1976ஆம் ஆண்டு முதல் வடக்கு கோவாவின் சுரங்கத் தொழிலாளர்களின் குழந்தைகளின் மதிய உணவுத் திட்டத்தின் ஒரு பகுதியாகவும் இருந்தார்.  

## இறப்பு
ரானே, தனது 96வது வயதில், வடக்கு கோவாவில் உள்ள கர்ச்சிரெம், சன்குலிமில் உள்ள தனது இல்லத்தில் காலமானார். இவருக்கு இரண்டு மகன்கள் மற்றும் ஒரு மகள் உள்ளனர்.
# பெண்களுக்கு எதிரான பாகுபாடுகளை அகற்றுவதற்கான பிரகடனம்

**பெண்களுக்கு எதிரான பாகுபாடுகளை நீக்குவதற்கான பிரகடனம்** ( *Declaration on the Elimination of Discrimination Against Women*) என்பது ஐக்கிய நாடுகள் பொதுச் சபையால் வெளியிடப்பட்ட மனித உரிமைகள் பிரகடனமாகும். இது பெண்களின் உரிமைகள் குறித்த அமைப்பின் கருத்துக்களை கோடிட்டுக் காட்டுகிறது. இது 7 நவம்பர் 1967 அன்று பொதுச் சபையால் ஏற்றுக்கொள்ளப்பட்டது பெண்களுக்கு எதிரான அனைத்து வகையான பாகுபாடுகளையும் நீக்குவதற்கான சட்டப்பூர்வ 1979 மாநாட்டிற்கு பிரகடனம் ஒரு முக்கியமான முன்னோடியாக இருந்தது. பாலின சமத்துவத்தை மேம்படுத்துவது, குறிப்பாக பெண்களின் உரிமைகளைப் பாதுகாப்பதே இதன் நோக்கமாக இருந்தது. இது 1967 இல் பெண்களின் நிலை குறித்த ஆணையத்தால் வரைவு செய்யப்பட்டது பிரகடனத்தின் கொள்கைகளை செயல்படுத்த, பெண்களுக்கு எதிரான அனைத்து பாகுபாடுகளையும் ஒழிப்பதற்கான உடன்படிக்கை உருவாக்கப்பட்டு 3 டிசம்பர் 1981 அன்று அமல்படுத்தப்பட்டது.  

## விளக்கம்
பிரகடனம் உலக மனித உரிமைகள் சாற்றுரையின் கட்டமைப்பைப் பின்பற்றுகிறது. இதில் ஒரு முன்னுரையுடன் பதினொரு கட்டுரைகள் உள்ளன.  

பெண்களுக்கு எதிரான பாகுபாடு "அடிப்படையில் அநீதியானது மற்றும் மனித கண்ணியத்திற்கு எதிரான குற்றமாகும்" என்று **கட்டுரை 1** அறிவிக்கிறது. "பாகுபாடு" என்பது வரையறுக்கப்படவில்லை.  

**பிரிவு 2,** பெண்களுக்கு எதிராக பாகுபாடு காட்டும் சட்டங்கள் மற்றும் பழக்கவழக்கங்களை ஒழிப்பதற்கும், சட்டத்தின் கீழ் சமத்துவம் அங்கீகரிக்கப்படுவதற்கும், பாகுபாட்டிற்கு எதிராக இருக்கும் ஐ.நா மனித உரிமைக் கருவிகளை மாநிலங்கள் அங்கீகரித்து செயல்படுத்துவதற்கும் அழைப்பு விடுக்கிறது.  

பெண்களுக்கு எதிரான முன்முடிவை அகற்ற பொதுக் கல்வியை **3வது பிரிவு** முன் மொழிகிறது.  

வாக்களிக்கும் உரிமை மற்றும் பொதுப் பதவியைத் தேடும் மற்றும் வகிக்கும் உரிமை உள்ளிட்ட முழு தேர்தல் உரிமைகளையும் பெண்கள் அனுபவிக்க வேண்டும் என்று **பிரிவு 4** கூறுகிறது.  

**பிரிவு 5** ஆண்களைப் போலவே பெண்களுக்கும் தங்கள் தேசத்தை மாற்றிக்கொள்ளும் உரிமையைக் கோருகிறது.  

**பிரிவு 6** பெண்கள் பொது சட்டத்தில் முழு சமத்துவத்தை அனுபவிக்க வேண்டும் என்று அழைப்பு விடுக்கிறது. குறிப்பாக திருமணம் மற்றும் விவாகரத்தை சுற்றியும், குழந்தை திருமணங்கள் சட்டத்திற்கு புறம்பானது ந்ச்ன்பது பற்றியும் கூறுகிறது..  

**பிரிவு 7** குற்றவியல் தண்டனையில் பாலின பாகுபாட்டை நீக்குவதற்கு அழைப்பு விடுக்கிறது.  

பெண்களின் அனைத்து வகையான போக்குவரத்தையும் பெண்கள் மீதான பால்வினைத் தொழிலின் சுரண்டலையும் எதிர்த்துப் போராட மாநிலங்களுக்கு **8வது பிரிவு** அழைப்பு விடுக்கிறது.  

**பிரிவு 9** பாலினத்தைப் பொருட்படுத்தாமல் கல்விக்கான சம உரிமையை உறுதிப்படுத்துகிறது.  

**கட்டுரை 10** வேலையிடத்தில் சம உரிமைகள், வேலைவாய்ப்பில் பாகுபாடு காட்டாமை, சம வேலைக்கு சம ஊதியம் மற்றும் ஊதியத்துடன் கூடிய மகப்பேறு விடுப்பு ஆகியவற்றைக் கோருகிறது.  

**பிரிவு 11** பிரகடனத்தின் கொள்கைகளை செயல்படுத்த மாநிலங்களுக்கு அழைப்பு விடுக்கிறது.  

## இதனையும் பார்க்கவும்

- பெண்களுக்கு எதிரான அனைத்து வகையான பாகுபாடுகளையும் நீக்குவதற்கான மாநாடு (CEDAW)
- பெண்களின் நிலை குறித்த ஐக்கிய நாடுகள் ஆணையம்
- பெண்களின் உரிமைகள்
# பெண்களுக்கான ஐக்கிய நாடுகளின் தசாப்தம்

**பெண்களுக்கான ஐக்கிய நாடுகளின் தசாப்தம்** ( *United Nations Decade for Women* ) என்பது 1975 முதல் 1985 வரையிலான காலகட்டம் ஆகும். இது பெண்களைப் பாதிக்கும் கொள்கைகள் மற்றும் பிரச்சினைகளில் கவனம் செலுத்துகிறது, அதாவது ஊதிய சமத்துவம், பாலின வன்முறை, நிலம் வைத்திருப்பது மற்றும் பிற மனித உரிமைகள் போன்றவை . இது டிசம்பர் 15, 1975 இல் ஐக்கிய நாடுகள் பொதுச் சபையின் தீர்மானம் 31/136 மூலம் ஏற்றுக்கொள்ளப்பட்டது.  

இந்த தசாப்தம் முறைப்படி மெக்சிக்கோ நகரில் "விழிப்புணர்வு அதிகரிப்பதற்காக" மூன்று சர்வதேச கூட்டங்கள் மற்றும் மாநாடுகளை உள்ளடக்கியது. "வலையமைப்புகுகளை" உருவாக்குவதற்காகவும், "உலகம் முழுவதும் உள்ள பெண்களின் ஒற்றுமைக்காகவும்" கோபனாவன், நைரோபி உட்பட பல ஐ.நா நிறுவனங்களின் பல பிராந்திய சந்திப்புகளுடன் ( ஐக்கிய நாடுகள் கல்வி, அறிவியல், பண்பாட்டு நிறுவனம், உலக சுகாதார அமைப்பு, இலத்தீன் அமெரிக்கா மற்றும் கரீபியன் தீவுகளுக்கான ஐக்கிய நாடுகளின் பொருளாதார ஆணையம், ஐரோப்பிய பொருளாதார சமூகம் ) மற்றும் அரசு சாரா நிறுவனங்கள் ( இளம் பெண்கள் கிறிஸ்தவ சங்கம், உலக தேவாலயங்கள் அமைப்பு, பெண்கள் தேசிய சங்கம் ) ஆகியவற்றுடன் தொடர்பை ஏற்படுத்தியது  

## வரலாறு
1975 ஆம் ஆண்டு மெக்சிக்கோ நகரில் முதல் ஐநா மகளிர் மாநாடு நடைபெற்றது. குறிப்பாக லெட்டிடியா ஷஹானி மற்றும் ஊ தாண்ட் ஆகியோரின் முயற்சியால் 1976 ஆம் ஆண்டு ஐ.நா பெண்களுக்கான தசாப்தம் தொடங்கும் என்று அங்கு அறிவிக்கப்பட்டது.  

### உரைகள்
பெண்களின் சமத்துவம் மற்றும் மேம்பாடு மற்றும் அமைதிக்கான அவர்களின் பங்களிப்பு குறித்த மெக்சிக்கோ பிரகடனம் என்ற தலைப்பில் முறையாகத் தலைப்பிடப்பட்ட மாநாட்டின் பிரகடனம், அனைத்து சமூகப் பொருளாதார நிலைகளிலும் உள்ள பெண்களின் நல்வாழ்வை மேம்படுத்துவதற்காக உருவாக்கப்பட்டது. இருப்பினும் குடியேற்ற நாடுகளுக்கு பாதுகாப்பு மற்றும் வெளிப்பாடு மீது குறிப்பிட்ட கவனம் இருந்தது. இது ஒரு புதிய சர்வதேச பொருளாதார ஒழுங்கை நிறுவுவதற்கு அழைப்பு விடுத்தது. பிரகடனம் 30 கொள்கைகளை உருவாக்கியது. இது குறிப்பிட்ட நடவடிக்கைகள் மற்றும் பெண்களின் உரிமைகளை மேம்படுத்துவதில் கவனம் செலுத்த வேண்டிய பகுதிகளுக்கு அழைப்பு விடுத்தது. இவற்றில் பல குழந்தைகள் மற்றும் குடும்ப வாழ்க்கை, பெண்களின் கல்வி மற்றும் தகவல் தொடர்பு, பொருளாதார சுதந்திரம், அரசியல் ஈடுபாட்டிற்கான உரிமைகள், திருமணத்தில் தேர்வு, பாலியல் தன்னாட்சி மற்றும் தாக்கப்படாமல் இருப்பதற்கான உரிமை மற்றும் பலவற்றில் கவனம் செலுத்துகின்றன. சீயோனிசத்தை ஒழிப்பதற்கான ஏற்பாடுகளைச் சேர்த்தது மிகவும் சர்ச்சைக்குரியதாக இருந்தது.  

1975 டிசம்பரில், ஐக்கிய நாடுகள் பொதுச் சபை செயல் திட்டம் மற்றும் பிரகடனத்திற்கு உறுதியளித்தது. இதன் மூலம், அவர்கள் பெண்களுக்கான ஐக்கிய நாடுகளின் மேம்பாட்டு நிதி (UNIFEM) மற்றும் பெண்கள் முன்னேற்றத்திற்கான ஐ.நா. சர்வதேச ஆராய்ச்சி மற்றும் பயிற்சி நிறுவனம் ஆகியவற்றை நிறுவினர்.  

1979 ஆம் ஆண்டில், ஐநா பொதுச் சபை பெண்களுக்கு எதிரான அனைத்து வகையான பாகுபாடுகளையும் அகற்றுவதற்கான மாநாட்டை ஏற்றுக்கொண்டது.  

## இதனையும் பார்க்கவும்

- அனைத்துலக மகளிர் ஆண்டு
# அல்மித்ரா படேல்


**அல்மித்ரா படேல்** (பிறப்பு 1936) ஒரு இந்திய சுற்றுச்சூழல் கொள்கைக்கான வழக்குரைஞரும், சுற்றுச்சூழல் மற்றும் மாசு எதிர்ப்பு ஆர்வலரும் ஆவார்.  

## கல்வி
அல்மித்ராவின் தந்தை ஒரு தொழிலதிபராவார். அவரது தாயார் ஒரு கல்விச் சங்கத்தை நிறுவி அதன்மூலம் பல்வேறு சமூக, பொதுச்சேவைகளில் ஈடுபாடு கொண்டவர். எனவே அல்மித்ரா சிறு வயதிலிருந்தே கல்வி, சமூகம் மற்றும் வணிகம் சார்ந்த செயற்பாடுகளால் சூழப்பட்டிருந்தார், மேலும் இவரும், இவரது உறவுப்பெண்ணும் தான், பார்ன்ஸ் உயர்நிலைப் பள்ளியில் அறிவியல் படிப்பைப் பயின்ற முதல் பெண்களாவர்.  

இவரது தந்தையின் விருப்பப்படி மாசாச்சூசெட்சு தொழில்நுட்பக் கழகம் (எம்ஐடி) சென்று இளங்கலை பொறியியல் படித்ததோடு மட்டுமல்லாமல், அவர்களது குடும்பத்தொழிலான பீங்கான் பொருட்கள் தயாரிப்பில் முதுகலை பட்டத்தையும் மூன்றே ஆண்டுகளில் முடித்துள்ளார், இதன் மூலம் இந்தியாவில் இருந்து முதன்முதலாக இந்தக்கல்லூரியில்(எம்ஐடி) பொறியியல் பட்டம் பெற்ற முதல் பெண் என்ற பெருமையையும் 1959 ம் ஆண்டில் பெற்றுள்ளார். அடுத்த மூன்று தசாப்தங்களில், அவர் உராய்வுகள், அதிக வெப்பதைத்தாங்கும் வார்ப்புகள் மற்றும் சிமென்ட் ஓடு தொழிற்சாலைகள் ஆகிய துறைகளில் பணியாற்றியுள்ளார்.  

## சமூக செயல்பாடுகள்
1970 ம் ஆண்டுகளிலிருந்து அல்மித்ரா, ஆசிய சிங்கங்களை வேட்டையாடுவதில் இருந்து காப்பாற்றுதல், மரங்களை வெட்டுவதில் இருந்து காப்பாளராக இருப்பது, அல்சூர் ஏரியைச் சுற்றுசூழல் அழிவிலிருந்து காப்பாற்றுதல், திடக்கழிவு மேலாண்மை மற்றும் குறைந்த விலையில் சுற்றுச்சூழலுக்கு மாசு ஏற்படுத்தாத வீடுகளைக் கட்டுதல் உள்ளிட்ட பொது மற்றும் சுற்றுச்சூழல் பிரச்சினைகளில் பங்கெடுத்துள்ளார். மேலும் அல்மித்ரா சுற்றுச்சூழல் கொள்கை வகுப்பதிலும், அதற்காக வாதிடுவதிலும் தீவிரமாக ஈடுபட்டுள்ளார்.தற்போதும் அரசாங்கத்தால் ஏற்படுத்தப்பட்டுள்ள பல்வேறு சிந்தனைக் குழுக்கள் மற்றும் அரசாங்க கொள்கைக் குழுக்களில் திடக்கழிவு மேலாண்மை சிக்கல்களைத் தீர்க்கும் பணியில் ஈடுபட்டுள்ளார்.  

1991 ஆம் ஆண்டில், அல்மித்ரா சுகாதாரமான நகராட்சி திடக்கழிவு மேலாண்மைக்கான தீர்வைக் கண்டறிந்து, அந்த தீர்வினை ஒன்றிய, மாநில அரசுகள் அவர்களின் பொறுப்பிற்குட்பட்ட பகுதிகளில் பயன்படுத்த அறிவுறித்தியுள்ளார்.இவர் 1994-1995 ம் ஆண்டுகளில் எண்பதுக்கும் மேற்பட்ட இந்திய நகரங்களைப் பார்வையிட்டு அவற்றின் கழிவுகளை முறையாக பராமரிக்க அந்நகரின் புறநகர்ப் பகுதிகள் அல்லது அணுகு சாலைகளைத் தவிர வேறு எங்கும் இடங்களில்லை என்பதைக் கண்டறிந்தது குறிப்பிடத்தக்கது.  

1996 ஆம் ஆண்டு இந்திய உச்ச நீதிமன்றத்தில் நகராட்சி திடக்கழிவுகளை திறந்தவெளியில் கொட்டுவதை எதிர்த்து அல்மித்ரா படேல் தொடுத்த பொதுநல வழக்க்கின் காரணமாக, இந்திய அளவில் நகராட்சி திடக்கழிவு மேலாண்மை விதிகள் உருவாக்கப்பட்டு,அதன்படி கழிவுகள் மேலாண்மை செய்யப்பட்டு வருகிறது.  

1984 ஆம் ஆண்டு தில்லி அரசாங்கத்தால் அமைக்கப்பட்டு, 2002 ஆம் ஆண்டிலேயே முழுக் கொள்ளளவைத் தாண்டிய காஜிபூர் குப்பை கிடங்கு குறித்து விரிவான ஆய்வு நடத்தியுள்ள அல்மித்ரா படேல், குப்பைகளை தரம் பிரிக்காமல் கொட்டுவதுதான் இங்கு ஏற்படும் பல பிரச்சினைகளுக்கு மூல காரணம் என்று கண்டறிந்துள்ளார்.
# நுச்சுங்கி ரென்த்லே


**நுச்சுங்கி ரென்த்லே**, (1 ஜனவரி 1914 - 1 ஜனவரி 2002) இந்தியாவின் மிசோரம் மாநிலத்தைச் சேர்ந்த, இவர் பிரபலமான பாடகி, மிசோ மொழிக் கவிஞர், மற்றும் பள்ளி ஆசிரியராவார்,குறிப்பாக இவர் மிசோ மொழியில் எழுதப்பட்ட கவிதைகளின் வழியே இலக்கிய உலகில் பரவலாக அறியப்பட்டவர். 1939 ம் ஆண்டில் பெண்களின் உரிமைகளுக்காக நிறுவப்பட்ட அமைப்பான *பெண்களுக்கான துணை* என்பதின் நிறுவனராவார். இவரது சேவைகளைப் பாராட்டி இந்திய அரசாங்கம் 1986 ம் ஆண்டில் நான்காவது உயரிய குடிமக்கள் விருதான பத்மஸ்ரீ விருதை வழங்கியது  

## வாழ்க்கை வரலாறு
நுச்சுங்கி ரென்த்லே, 1914 ஆம் ஆண்டு புத்தாண்டு நாளில் வடகிழக்கு இந்திய மாநிலமான மிசோரத்தின் தலைநகரான அய்சாலில் , ஹ்மிங்கிலியானா என்பவருக்கு பிறந்தார், அவர் தனது பள்ளிப்படிப்பை மிசோரத்தின் லுங்லேயில் உள்ள பாப்டிஸ்ட் மிஷனரி நிறுவனப் பள்ளியில் முடித்துள்ளார். பள்ளிப்பருவத்திலேயே பல்வேறு கற்பனைக் கதைகளையும் புனைகதைகளையும் எழுதியுள்ளார்.  

இவரது இலக்கிய மற்றும் பொதுச் சேவைகளைப் பாராட்டும் வகையில் இந்திய அரசாங்கம் 1986 ம் ஆண்டு பத்மஸ்ரீ விருதை வழங்கி கெரவப்படுத்தியது.  

2002 ஆம் ஆண்டு ஜனவரி 1 அன்று இவரது எண்பத்தி எட்டாவது பிறந்தநாளிலேயே  மரணித்துள்ளார்.
# யோபுவின் கல்லறை



**யோபுவின் கல்லறை** (ஆங்கிலத்தில்:Tomb of Job) என்பது கிறித்தவம் மற்றும் யூத புனித நூலான பழைய ஏற்பாட்டில் வரும் நீதிமான்களுல் ஒருவரான யோபுவை அடக்கம் செய்யப்பட்ட பகுதியாகும். இது ஓமான் நாட்டின் தோபர் பகுதியில் உள்ள சலாலா நகரின் மலைப் பகுதியில் அமைந்துள்ளது. மேலும் இவரை இசுலாம் சமயங்களில் ஒரு இறைத்தூதராகக் கருதப்படுகிறார்.
# மம்தா ராய்


**மம்தா ராய்** (*Mamata Roy*) என்பவர் இந்திய அங்கன்வாடி பணியாளர் மற்றும் மேற்கு வங்க சட்டமன்றத்தின் முன்னாள் உறுப்பினர் ஆவார். இவர் 2011 முதல் 2016 வரை, துப்குரி சட்டமன்றத் தொகுதியின் சட்டமன்ற உறுப்பினராகப் பணியாற்றினார். ராய் இந்தியப் பொதுவுடைமைக் கட்சி (மார்க்சிஸ்ட்) உறுப்பினர் ஆவார். ராய் தன்னை ஒரு பொதுவுடைவாதியாக அடையாளப்படுத்துகிறார்.  

## அரசியல் வாழ்க்கை
துப்குரி நகராட்சிக்கான 2007 தேர்தலில், ராய் இந்திய கம்யூனிஸ்ட் கட்சியின் (மார்க்சிஸ்ட்) வேட்பாளராகப் போட்டியிட்டு, பகுதி எண் 7ல் இருந்து தேர்ந்தெடுக்கப்பட்டார்.  

2011 மேற்கு வங்க சட்டப் பேரவைத் தேர்தலுக்கு முன், துப்குரி தொகுதியிலிருந்து இரண்டு முறை பதவி வகித்த சட்டமன்ற உறுப்பினர் லட்சுமி காந்தா ராய்க்கு பொதுவுடைமை கட்சி மறுவேட்புமனுவை மறுத்தது. இதற்குப் பதிலாக ராயை கட்சி வேட்பாளராகப் போட்டியிடப் பரிந்துரைத்தது. இத்தேர்தலில் போட்டியிட்ட ராய், திரிணாமுல் காங்கிரசின் மாவட்டத் தலைவரின் மனைவியான மினா பர்மனை எதிர்த்து வெற்றி பெற்றார். Roy won the election polling at 42.25% of the votes cast in her favor against 39.82% of the votes cast in favor of Barman. மீண்டும் போட்டியிட்ட ராய் தோல்வியடைந்தார்.
# ரோஸ் கெர்கெட்டா


**ரோஸ் கெர்கெட்டா,** (பிறப்பு: டிசம்பர் 5, 1940)இந்தியாவின், பழங்குடியின உரிமை ஆர்வலரும், கவிஞரும், சமூக சிந்தனையாளரும் பெண் எழுத்தாளரும் ஆவார், இவர், முன்னதாக பீகார் மாநிலத்தின் கீழிருந்த ராஞ்சியில் உள்ள கைசரா என்னும் கிராமத்தில் பிறந்தார். தற்போது இது ஜார்கண்டின், சிம்டேகா மாவட்டத்தில் உள்ளது. கரியா என்னும் பழங்குடி இனத்தைச் சேர்ந்தவராவார். அவரைச் சுற்றியுள்ள பழங்குடி மக்களின் மொழியைப் பற்றியும் அவர்களின் கலாச்சாரம் பற்றியம் இவர் பல்வேறு புத்தகங்களை எழுதியுள்ளார்.
# சத்யா ராணி சாதா

**சத்யா ராணி சாதா** (Satya Rani Chadha) (1929 கே. - ஜூலை 1, 2014) ஒரு பெண்கள் உரிமை ஆர்வலர் ஆவார். 1980 களில் சக ஆர்வலரான ஷாஜஹான் அபாவுடன் இணைந்து இந்தியாவில் வரதட்சணை எதிர்ப்பு இயக்கத்தைத் தொடங்கியதற்காக அறியப்பட்டவர். இந்த இரு பெண்களும் வரதட்சணை தகராறுகளின் விளைவாக தங்கள் மகள்களை இழந்த தாய்மார்கள் ஆவார்கள், மேலும், இவர்கள் பல தசாப்தங்களாக நீதிக்காகவும் இந்தியாவில் வரதட்சணை நடைமுறைகளை மாற்றவும் பிரச்சாரம் செய்தனர். இவர்கள் இருவரும் இணைந்து சக்தி ஷாலினி என்ற டெல்லியை தளமாகக் கொண்ட புகலிடம் மற்றும் பெண்கள் உரிமைகள் அமைப்பை நிறுவினர். மேலும், வரதட்சணை தொடர்பான மற்றும் பாலின அடிப்படையிலான வன்முறையை எதிர்த்து போராடினர். இதில், சத்யா ராணி சாதா நீர்ஜா பானோட் விருதைப் பெற்றவர் ஆவார்.  

## சசிபாலாவை கொன்று நீதிக்கான போராட்டம்
1979 ஆம் ஆண்டில், சத்ய ராணி சாதாவின் இருபது வயது மகள், சசி பாலா (காஞ்சன்பாலா என்றும் அழைக்கப்படுகிறார்), மணமகள் எரிப்பு விவகாரத்தில் சிக்கி வீட்டில் இருந்தபோது கடுமையான தீக்காயங்களால் இறந்தார். அவர் திருமணமாகி ஒரு வருடத்திற்கும் குறைவாகவே இருந்தார். மேலும் இறக்கும் போது ஆறு மாத கர்ப்பிணியாக இருந்தார் என்று சொல்லப்படுகிறது. ஸ்கூட்டர், தொலைக்காட்சி மற்றும் குளிர்சாதனப்பெட்டி போன்ற கோரிக்கைகள் அடங்கிய முழு வரதட்சணைக் கோரிக்கையையும் தனது மகளின் கணவரின் குடும்பத்திற்கு கொடுக்க சத்ய ராணி சாதாவால் முடியவில்லை. ஆனாலும், சத்யா சமாளித்தபடி தொலைக்காட்சிக்கு பணம் செலுத்தி குளிர்சாதனப் பெட்டியைக் கொடுத்தார். அப்படியிருந்தும், இவரது மகள் இறப்பதற்கு இரண்டு நாட்களுக்கு முன்பு, சத்யாவின் மருமகன் சுபாஷ் சந்திரா, மீதமுள்ள வரதட்சணைக்கான (ஸ்கூட்டர்) கோரிக்கையை நிறைவேற்றாவிட்டால் கடுமையான விளைவுகளை சந்திக்க நேரிடும் என்று எச்சரித்தார். மருமகன், தனது மகளின் மரணத்தில் சம்பந்தப்பட்டவர் இல்லை என்றாலும், வரதட்சணைக் கோரிக்கையின் ஒரு பகுதி நிறைவேறாததால் தனது மகள் கொல்லப்பட்டதாக சந்தேகித்து, சத்யா மரணத்தை கொலை என்று தெரிவித்தார்.  

அடிப்படை ஆதாரங்களை சேகரிப்பதில் போலீசார் அலட்சியம் காட்டி, மருமகன் சுபாஷ் சந்திரா மீது கொலைக் குற்றம் சுமத்தாமல், வரதட்சணை தடைச் சட்டத்தின் கீழ் வழக்கு பதிவு செய்தனர். இது 1980 இல் உச்ச நீதிமன்றம் தீர்ப்பளிக்க வழிவகுத்தது, சுபாஷ் சந்திராவின் ஸ்கூட்டர் கோரிக்கை திருமணமாகி பத்து மாதங்களுக்குப் பிறகு வந்ததால், அதை மரணத்துடன் இணைக்க முடியாது போனது. சத்யா கொலை வழக்கைத் தொடர்ந்தார், ஆனால் நீதிமன்றத்தில் வழக்கு விசாரணைக்கு வர 2000 ஆண்டு வரை ஆனது. சுபாஷ் சந்திரா 2000 ஆம் ஆண்டில் தற்கொலைக்குத் தூண்டியதாகக் குறைந்த குற்றச்சாட்டில் தண்டிக்கப்பட்டார். மேல்முறையீட்டில் அவரது தண்டனை 2013 இல் உறுதி செய்யப்பட்டது, மேலும் ஏழு ஆண்டுகள் சிறைத்தண்டனை அனுபவிக்க உத்தரவிடப்பட்டது. ஆனால், சுபாஷ் சந்திரா தன்னை ஒப்படைக்கத் தவறிவிட்டார். மேலும், தண்டனையை அனுபவிக்கவில்லை என்று சொல்லப்படுகிறது.
# சீமா சாகரே


**சீமா சாகரே** (பிறப்பு c. 1933 ) ஒரு இந்திய பெண்ணியவாதி ஆவார், இவர் பெண்களுக்கு எதிரான வன்முறையை நிறுத்த பிரச்சாரம் செய்பவராக அறியப்படுகிறார்.  

## தொழில்
சீமா சாகரே (பிறப்பு c. 1933 ) இந்தியாவின் மகாராஷ்டிரா மாநிலத்தில் உள்ள நாக்பூரைச் சேர்ந்தவர். பெண்களை ஆதரிப்பதற்காகவும் சட்ட ஆதரவை வழங்குவதற்காகவும் இவர் இந்தியாவில் நன்கு அறியப்பட்டவர். 2016 ஆம் ஆண்டில், இவர் *டைம்ஸ் ஆஃப் இந்தியா பத்திரிகைக்கு தந்த நேர்காணலில்* கற்பழிப்பில் இருந்து தப்பிய 200 பேருக்கு உதவியதாகக் கூறினார். தேசியவாத காங்கிரஸ் கட்சித் தலைவர் ஆஷா மிர்ஜே பாலியல் பலாத்காரம் செய்யப்பட்டதற்கு பெண்களே காரணம் என்று கருத்து தெரிவித்தபோது, சாகரே அந்தக் கருத்துக்களைக் கண்டித்து, ஆஷா மிர்ஜே பதவி விலகுமாறு அழைப்பு விடுத்தார்.  

இவரது பணியைப் பாராட்டி, இவருக்கு 2013 ஆம் ஆண்டிற்கான ஸ்திரீ சக்தி புரஸ்கார் (இப்போது மறுபெயரிடப்பட்ட நாரி சக்தி புரஸ்கார் ) விருது வழங்கப்பட்டது.
# லக்ஷ்மி கௌதம்


**லக்ஷ்மி கௌதம்** (Laxmi Gautam) ஒரு இந்திய அரசியல்வாதி மற்றும் இந்தியாவின் உத்தரபிரதேசத்தின் 16 வது சட்டமன்ற உறுப்பினராக இருந்தார். இவர் உத்தரபிரதேசத்தின் சந்தௌசி தொகுதியை பிரதிநிதித்துவப்படுத்தினார். மேலும் சமாஜ்வாதி கட்சியின் உறுப்பினராக உள்ளார்.  

## ஆரம்ப வாழ்க்கை மற்றும் கல்வி
லக்ஷ்மி கெளதம் உத்தரபிரதேச மாநிலம் புடானில் பிறந்தார். மகாத்மா ஜோதிபா பூலே ரோஹில்கந்து பல்கலைக்கழகத்தில் முதுகலைப் பட்டம் பெற்றவர். இவர், பட்டியல் பழங்குடி சமூகத்தைச் சேர்ந்தவர் என்று அறியப்படுகிறார்.  

## அரசியல் வாழ்க்கை
லக்ஷ்மி கவுதம் ஒரு முறை எம்எல்ஏவாக இருந்துள்ளார். அவர் சண்டௌசி தொகுதியை பிரதிநிதித்துவப்படுத்தினார் மற்றும் சமாஜ்வாதி கட்சியின் உறுப்பினராக உள்ளார்.  

## வகித்த பதவிகள்
| 01 | 2012 | 2017 | உறுப்பினர், 16வது சட்டமன்ற உறுப்பினர் |
| --- | --- | --- | --- |
# தீனாள்



**தீனாள்** அல்லது **தீனா** (ஆங்கிலத்தில்:Dinah) (; ) என்பவர் தொடக்க நூல்லில் குறிப்பிடுவதன்படி, இசுரயேலிய கோத்திரத்தாரின் தந்தை என அழைக்கப்படும் யாக்கோபு மற்றும் லேயாவின் ஏழு குழந்தைகளில் இவரும் ஒருவராவார். மேலும் யாக்கோபுக்கு ஒரேயேரு பெண் வாரிசும் தீனாள் மட்டுமே ஆவார்.  

## வாழ்க்கைச் சுருக்கம்

தீனாளின் வாழ்க்கைக் குறிப்புகள் யூத புனித நூலான டனாக் மற்றும் கிறிஸ்தவ புனித நூலான விவிலியத்தின் தொடக்க நூல்ன் அதிகாரம் 30, 34, 46 இல் குறிப்பிடப்பட்டுள்ளது.  

விவிலியத்தின் பழைய ஏற்பாடுடின் தொடக்க நூல்லில் கூறப்பட்டுள்ளபடி, தீனாள் இசுரயேலிய கோத்திரத்தாரின் தந்தை என அழைக்கப்படும் யாக்கோபுவின் பதின்மூன்று பிள்ளைகளில் இவர் ஒருவரே பெண்பிள்ளை ஆவார். மேலும் தீனாளைப் பற்றி விவிலியத்தின் தொடக்க நூலில், யாக்கோபுவின் தாயின் சகோதரனான லாபானின் ஊரில் தங்கியிருக்கையில் யாக்கோபின் முற்பிதாக்களின் இறைவன் அவனுக்கு நீ உனது சொந்த நாட்டுக்கு திரும்பிப் போ. எனக் கட்டளையிட்டார். பின்னர் யாக்கோபு மற்றும் மனைவிமார்கள் பிள்ளைகள் அவன் சேர்த்த செல்வங்கள் அனைத்தையும் எடுத்துக்கொண்டு அவன் சொந்த ஊரான கானான் தேசத்திர்க்கு பயனித்தான். பின்னர் யாக்கோபு கானான் நாட்டிலிலுள்ள சீகேம் நகரத்திற்கு அருகிலுள்ள வயலில் கூடாரத்தைப் போட்டு தங்கினார்கள். இந்த வயலை யாக்கோபு சீகேமின் தந்தையான ஏமோரிடம் நூறு வெள்ளிக் காசுகள் கொடுத்து விலைக்கு வாங்கியுள்ளார். பின்னர் தீனாள் அருகேயுள்ள சீகேம் நகருக்குள் சென்று அங்குள்ள பெண்களைப் பற்றி அறிந்துகொள்ள அங்கு தனியாக சென்றால். அப்போது அப்பகுதியின் ஆட்சியாளரான ஏமோரின் மகனான சீகேம் தீனாளைப் பார்த்தான். அவள் அழகில் மயங்கிய அவன் அவளைக் கடத்தி கட்டாயப்படுத்தி விருப்பத்துக்கு மாறாக பாலியல் வல்லுறவில் ஈடுபட்டான். பின்னர் அவளைவிட மனமில்லாமல் தனது மாளிகையில் அடைத்துவைத்தான். இந்த தீய நிலைமையை யாக்கோபு மற்றும் அவர் மகன்களும் அறிந்து கொண்டார்கள். பின்னர் அவரது மகன்களான சிமியோன் மற்றும் லேவியும் இதற்க்குக் காரணமான சீகேம் மற்றும் அவனது தந்தையான ஏமோர்வையும் பழிவாங்க என்னினார்கள். பின்னர் யாக்கோபிடம் ஏமோர் என் மகன் சீகேம் உங்கள் மகள் தீனாளைப் பெரிதும் விரும்புகிறான், அவளை அவன் மணந்து கொள்ள அனுமதி கேட்டார். அதர்க்கு தீனாளின் மூத்த சகோதரர்கள், எங்கள் சகோதரியை நீ மணந்து கொள்ள வேண்டுமேயானால் நீயும் உன் நகரத்திலுள்ள அனைத்து ஆண்களும் விருத்தசேதனம் செய்து கொண்ட பிறகு நாம் அனைவரும் ஒரே இனங்களாகக் கருதப்படும். இந்த சந்தர்ப்பத்தைப் பயன்படுத்திக் கொண்ட தீனாளின் சகோதரர்களான சிமியோனும் லேவியும், சீகேம் நகருக்குள் வாள்களுடன் நுழைந்து அங்குள்ள அனைத்து ஆண்களையும் ஏமோரையும் சீகேமையும் வெட்டிக் கொன்றார்கள். பின்பு தீனாளை அழைத்துக்கொண்டு சீகேமின் மாளிகையை விட்டு வெளியேறினார்கள். பின்பு யாக்கோபு தனது இரு மகன்களின் கொடூரச் செய்கைகளுக்காக மனம் வருந்தினார். நீங்கள் எனக்கு மிகுதியாகத் தொல்லை கொடுக்கிறீர்கள். இந்தப் பகுதியிலுள்ள அனைத்து கானானியர்களும் பெரிசியர்களும் எனக்கு எதிராகத் திரும்புவார்கள். நாம் கொஞ்சம் பேர் தான் இருக்கிறோம். இங்குள்ள மக்கள் எல்லாம் கூடி நம்மோடு சண்டைக்கு வந்தால் நாம் அழிக்கப்பட்டுவிடுவோம். நமது மக்கள் அனைவரும் அழிந்து போவார்கள் என்று கொலைவெறி பிடித்த தன் மகன்களிடம் கூறினார்.  

## குடும்ப மரம்
# மினி வாசுதேவன்


**மினி வாசுதேவன்** (*Mini Vasudevan*) (பிறப்பு c. 1965 ) தமிழ்நாட்டின் கோயம்புத்தூரில் உள்ள ஒரு இந்திய விலங்கு உரிமை ஆர்வலர் ஆவார். இவருக்கு 2019 இல் நாரி சக்தி விருது வழங்கப்பட்டது.  

## வாழ்க்கை
வாசுதேவன் 1965 இல் பிறந்தார். இவர் செல்லப் பிராணிகள் இல்லாமல் வளர்க்கப்பட்டார், ஆனால், தனது பதினொராவது வயதில் உண்பதற்காக கோழி கொல்லப்படுவதைக் கண்டு, தீவீர சைவ உணவு உண்பவராக முடிவு செய்து தன்னை மாற்றிக் கொண்டவர் என்று சொல்லப்படுகிறது. இவர், பொறியியல் கல்லூரியில் பட்டம் பெற்றார். ஆவார். இவரும் இவரது கணவரும் அமெரிக்காவில் பதின்மூன்று ஆண்டுகள் பணிபுரிந்தனர்.  

ஸ்ரீமதி. மினி வாசுதேவன் கஜகூட்டம் சைனிக் பள்ளியில் 1982ல் படித்த முன்னாள் மாணவர் என்று அறியப்படுகிறார்.  

## பணிகள்
2004 ஆம் ஆண்டில், மினி வாசுதேவன் மற்றும் இவரது கணவர் மது கணேஷ் அமெரிக்காவில் இருந்து கோயம்புத்தூரில் வசிக்கத் திரும்பினார்கள். காயப்பட்ட மற்றும் நோய்வாய்ப்பட்ட தெரு நாய்கள் ஊருக்குள் அலைவதைக் கண்டு திகைத்து, ஏதாவது செய்ய முடியும் மற்றும் செய்ய வேண்டும் என்று உறுதியாக உணர்ந்தார். காயம்பட்ட மற்றும் சில சமயங்களில் கர்ப்பமாக இருக்கும் சில விலங்குகளுக்கு உதவுவதற்காக இவர் கால்நடை மருத்துவர்களுக்கு பணம் கொடுப்பார், ஆனால் சில கால்நடை மருத்துவர்கள் தெரு நாய்களுக்கு சிகிச்சை அளிக்க முன்வர மாட்டார்கள். அவைகளுக்கு சிகிச்சை அளிக்கப்பட்டாலும் விலங்குகள் குணமடைந்ததாக இல்லை. இதற்கு பதிலளிக்கும் விதமாக, இவரும் இவரது கணவரும் 2006 இல் மனிதநேய விலங்கு சங்கத்தை தொடங்கினர். தெரு நாய்களுக்கு சிகிச்சை அளிப்பது பற்றி மேனகா காந்தியுடன் இவர் கடிதப் பரிமாற்றம் செய்திருந்தார், மேலும், மேனகா காந்தி ஆரம்பத்தில் இவரை நிராகரித்தார், ஆனால், மினி வாசுதேவன் கோயம்புத்தூரில் இருப்பதை உணர்ந்த மேனகா காந்தி, காயம்பட்ட விலங்குகளுக்கு தீர்வை உருவாக்க வேண்டும் என்று அறிவுறுத்தினார். 2019 ஆம் ஆண்டில் இவர் தனது சொந்தமாக மூன்று நாய்களை வைத்திருந்தார். மேலும் இவர் அமைத்த மனிதநேய விலங்கு சங்கம் பதினேழு பேரை வேலைக்கு அமர்த்தியது. பெற பெண்கள் மற்றும் குழந்தைகள் மேம்பாட்டு அமைச்சகத்தால் இவர் தேர்ந்தெடுக்கப்பட்டார்..
# சந்தியா ராய்



**சந்தியா ராய்** (*Sandhya Roy*) என்பவர் இந்திய நடிகை மற்றும் அரசியல்வாதி ஆவார். இவர் மேற்கு வங்காளத் திரைப்படத்துறையில் இவரின் பணிக்காக அறியப்பட்டவர். இவர் மூன்று முறை பெங்கால் திரைப்பட பத்திரிகையாளர் சங்க விருதைப் பெற்றவர்/ *கணதேவதாவுக்காக* எனும் திரைப்படத்திற்காக பிலிம்பேர் விருதுகள் கிழக்கு சிறந்த நடிகைக்காக வழங்கப்பட்டது.  

ராய் ராஜேன் தரஃப்தாரின் *அந்தரிக்ஷா* (1957) திரைப்படம் மூலம் அறிமுகமானார்.  

## அரசியல் வாழ்க்கை
2014-ல், ராய் அகில இந்திய திரிணாமுல் காங்கிரசின் சார்பில் மக்களவைத் தேர்தலில் போட்டியிட்டார். இத்தேர்தலில் மேதினிபூர் நாடாளுமன்றத் தொகுதியில் வெற்றி பெற்று இந்திய நாடாளுமன்ற உறுப்பினரானார்.  

## திரைப்படவியல்

- கங்கா (1960)
- மாயா மிருகா (1960)
- கத்தின் மாயா (1961)
- அர்க்யா அ.கா. கடவுளுக்கு பிரசாதம் (1961)
- சுபா ட்ரிஸ்டி அல்லது கண்களின் புனித கூட்டம் (1962)
- ரக்தா பலாஷ் (1962)
- நவ் திகந்தா அல்லது நியூ ஹொரைசன் (1962)
- தூப் சாயா அல்லது சூரிய ஒளி மற்றும் நிழல் (1962)
- பந்தன் (1962)
- அஸ்லி-நக்லி (1962)
- பலடக் (1963)
- பிரண்டிபிலாஸ் (1963)
- பூஜா கே பூல் (1964)
- சூர்யா தபா அ.கே. சூரியனால் ஆசீர்வதிக்கப்பட்டவர் (1965)
- ஏக் டுகு பாசா (1965)
- அந்தரல் ஏ.கே. டிஸ்டன்ஸ் (1965)
- அலோர் பிபாசா (1965)
- மோனிஹர் (1966)
- நடுன் ஜிபன் (1966)
- பிரஸ்டார் ஸ்வக்ஷர் (1967)
- டின் அத்யாய் (1968)
- பாகினி (1968)
- ரஹ்கிர் (1969)
- தாது (1969)
- அபராச்சிதா (1969)
- ஆரோக்கிய நிகேதன் (1969)
- ரூபாசி (1970)
- நிமந்திரன் (1971)
- ஜானே-அஞ்சனே (1971)
- குஹேலி (1971)
- சித்தி (1973)
- ஸ்ரீமான் பிருத்விராஜ் (1973)
- அமி சிராஜர் பேகம் (1973)
- அஷானி சங்கேத் தொலைதூர இடி (1973)
- தகினி (1974)
- ஜிபன் கஹினி (1974)
- புலேஸ்வரி (1974)
- சன்சார் சீமான்டே (1975)
- பலங்கா (1975)
- பாபா தாரக்நாத் (1977)
- கபிதா (1977)
- கே துமி (1978)
- தன்ராஜ் தமாங் (1978)
- கணதேவதா (1979)
- நாக்பாஷ் (1980)
- தாதர் கீர்த்தி (1980)
- ஷஹர் தேகே டூரே (1981)
- மேக்முக்தி (1981)
- கானா பராஹா (1981)
- கேலர் புடுல் (1981)
- அமர் கீதி (1983)
- அக்ரதானி (1983)
- பத்போலா (1986)
- பாத்-ஓ-பிரசாத் (1991)
- நபாப் (1991)
- சத்ய மித்யா (1992)
- தேபிபக்ஷா (2004)
- நபாப் நந்தினி (2007)
- மா அமர் மா (2009)
- சோட்டோ பௌ (1988)

## விருதுகள்

- 2013-ல் இந்திய திரைத்துறைக்கு இவர் ஆற்றிய பங்களிப்பிற்காக மேற்கு வங்காளத்தில் வழங்கப்படும் "பங்கா பிபூஷன்" என்ற உயரிய விருதை வென்றார்.
- பெங்கால் திரைப்பட பத்திரிகையாளர் சங்க விருது - 1969-ல் *டின் அதாய்க்கு* சிறந்த துணை நடிகைக்கான விருது.
- பெங்கால் திரைப்பட பத்திரிகையாளர் சங்க விருது - 1972-ல் *நிமந்திரனுக்காக* சிறந்த நடிகைக்கான விருது.
- பெங்கால் திரைப்பட பத்திரிகையாளர் சங்க விருது - 1976-ல் *சன்சார் சிமண்டே* படத்திற்காகச் சிறந்த நடிகைக்கான விருது.
- பிலிம்பேர் விருதுகள் கிழக்கு - 1979-ல் *கணதேவதா* படத்திற்காகச் சிறந்த நடிகைக்கான விருது.
- 1997-ல் பாரத்நிர்மான் விருது .
- கலகர் விருதுகள் - 2005-ல் வாழ்நாள் சாதனையாளர் விருது.
# மித்தாலி ராய்


**மிதாலி ராய்** (*Mitali Roy*) மேற்கு வங்க மாநிலத்தைச் சேர்ந்த இந்திய அரசியல்வாதி ஆவார். இவர் முன்னாள் மஇகா மற்றும் பலகட்டா சட்டமன்ற உறுப்பினராக இருந்த ஜெகதானந்த ராயின் மகள் ஆவார். இவர் மேற்கு வங்க சட்டமன்றத்தின் முதல் முறை உறுப்பினராவார்.  

## தொகுதி
ராய் துப்குரி சட்டமன்றத் தொகுதியினைப் பிரதிநிதித்துவம் செய்கிறார். ராய் துப்குரி சட்டமன்றத் தொகுதியில் அகில இந்திய திரிணாமுல் காங்கிரசு சார்பில் வெற்றி பெற்றார். இவர் மேற்கு வங்க சட்டமன்றத்தின் தற்போதைய உறுப்பினரான இந்திய பொதுவுடைமைக் கட்சியின் (மார்க்சிஸ்ட்) மம்தா ராயை 18000 வாக்குகள் வித்தியாசத்தில் தோற்கடித்தார்.  

## அரசியல் கட்சி
ராய் அகில இந்திய திரிணாமுல் காங்கிரசு கட்சியைச் சேர்ந்தவர்.
# ரெட்னோ மர்சூதி


**ரெட்னோ லெஸ்தாரி பிரியன்சாரி மர்சூதி** ( *Retno Lestari Priansari Marsudi* ) (பிறப்பு: நவம்பர் 27, 1962) ஒரு இந்தோனேசிய இராஜதந்திரி ஆவார். இவர் 2014 முதல் ஜோகோ விடோடோவின் அமைச்சரவையில் வெளியுறவு அமைச்சராகப் பணியாற்றி வருகிறார். மேல்லும் அந்தப் பதவிக்கு நியமிக்கப்பட்ட முதல் பெண்ணாவார். முன்பு 2012 முதல் 2014 வரை நெதர்லாந்திற்கான இந்தோனேசிய தூதராகவும், 2005 முதல் 2008 வரை ஐசுலாந்து மற்றும் நோர்வேக்கான தூதராகவும் இருந்தார்  

## ஆரம்ப வாழ்க்கை மற்றும் கல்வி
செமாராங்கில் பிறந்த மர்சூதி, சுமான் 3 செமராங்கில் பட்டம் பெற்றார். பின்னர், சர்வதேச உறவுகளில் தனது படிப்பைத் தொடர்ந்தார், 1985 இல் கட்ஜா மடா பல்கலைக்கழகத்தில் பட்டம் பெற்றார். பின்னர் டென் ஹாக் பலகலிக்கழகத்தில் பயன்பாட்டு அறிவியலில் சர்வதேச ஐரோப்பிய சட்டம் மற்றும் கொள்கையில் முதுகலைப் பட்டம் பெற்றார். நெதர்லாந்து கிலிங்கெண்டேல் சர்வதேச நிறுவனத்தில் வெளியுறவு அமைச்சக பயிற்சித் திட்டத்தைப் பின்பற்றினார்.  

## இராஜதந்திர சேவையில் தொழில்
மர்சூதி பல்கலைக்கழகத்தில் இருந்து வெளியுறவு அமைச்சகத்தில் சேர்ந்தார். 1997 மற்றும் 2001 க்கு இடையில், நெதர்லாந்தின் ஹாக்கில் உள்ள இந்தோனேசிய தூதரகத்தில் பொருளாதார விவகாரங்களுக்கான முதல் செயலாளராக பணியாற்றினார். 2001 இல், ஐரோப்பா மற்றும் அமெரிக்க விவகாரங்களின் இயக்குநராக நியமிக்கப்பட்டார். 2003 இல் மேற்கு ஐரோப்பா விவகாரங்களுக்கான இயக்குநராக பதவி உயர்வு பெற்றார்  

2005 இல், நோர்வே மற்றும் ஐசுலாந்துக்கான இந்தோனேசிய தூதராக நியமிக்கப்பட்டார். பதவிக் காலத்தில், இவருக்கு டிசம்பர் 2011 இல் நோர்வேயின் அரச கழக விருது வழங்கப்பட்டது. இந்த விருதைப் பெற்ற முதல் இந்தோனேசியரானார். ஓசுலோ பல்கலைக்கழகத்தில் மனித உரிமைகள் பற்றிய ஆய்வையும் மேற்கொண்டார். ஜகார்த்தாவுக்குத் திரும்பிய பின்னர், ஐரோப்பிய மற்றும் அமெரிக்க விவகாரங்களுக்கான தலைமை இயக்குநராக நியமிக்கப்பட்டார்.  

2011 ஆம் ஆண்டு நெதர்லாந்திற்கான இந்தோனேசிய தூதராக குடியரசுத்தலைவர் சுசீலோ பாம்பாங் யுதயோனோவால் நியமிக்கப்பட்டார்.
# நிர்மலா கோவிந்தராசன்


**நிர்மலா கோவிந்தராசன்** (*Nirmala Govindarajan*) என்பவர் இந்திய நாவலாசிரியர் மற்றும் பத்திரிகையாளர் ஆவார். இவரது நாவலான *தபூ* (2019) இரவீந்திரநாத் தாகூர் இலக்கியப் பரிசுக்காகப் பட்டியலிடப்பட்டது. 2020-ல் அட்டா கலாட்டா பெங்களூர் இலக்கிய விழா புத்தகப் பரிசுக்காக நீண்ட பட்டியலிடப்பட்டது.  

## வாழ்க்கை
பெங்களூருவைப் பிறப்பிடமாகக் கொண்ட நிர்மலா கோவிந்தராசன் தனது கல்லூரிக் கல்வியின் போது எழுதத் தொடங்கினார். பின்னர் பத்திரிகையாளராகத் தனது தொழில் வாழ்க்கையைத் தொடங்கினார். இவரது படைப்புகள் பாடல் உரைநடையில் எழுதப்பட்டுள்ளன. இவர் தனது முதல் நாவலான *கம்மீனீயூட்டி கேட்டலிசுட்டு (Community Catalyst)* 2016-ல் வெளியிட்டார். கர்நாடகாவின் உயர்கல்வித் துறையின் முன்னாள் கூடுதல் தலைமைச் செயலாளர் பாரத் லால் மீனாவின் நிஜ வாழ்க்கை அனுபவத்தின் அடிப்படையில் இது எழுதப்பட்டுள்ளது.  

இவரது *கங்கர்சு டாட்டர்சு* (Hunger's Daughters) (2018) நாவல், இந்தியாவின் கிராமப்புற மையப்பகுதியில் இவரது அனுபவத்தை அடிப்படையாகக் கொண்டது. நாவல் பாதிக்கப்படக்கூடிய வாழ்க்கையைக் கவிதையாகச் சித்தரிக்கிறது. நாவல் சுதந்திரம், அடையாளம் மற்றும் சுதந்திரத்தின் கதையைச் சொல்கிறது. இதன் கதாநாயகர்கள் ஒடிசா, சார்க்கண்டு மற்றும் கருநாடகாவின் வரைபடத்தில் தெரியாத வன குக்கிராமங்களைச் சேர்ந்த சிறுமிகள் ஆவர். இது ஒடிசாவில் உள்ள ஒரு தொலைதூர கிராமத்தில் வசிக்கும் சுசாந்தி போத்ரா என்ற சிறுமியைப் பற்றிப் பேசுகிறது. இவளுடைய தந்தை இறந்துவிட்டதாகக் கருதப்படுவதாலும், இவளுடைய தாய் காணாமல் போனதாலும் இவள் மிக இளம் வயதிலேயே சம்பாதிக்க வேண்டிய கட்டாயத்தில் இருக்கிறாள். மற்றொரு பெண், 8 வயது நெல்லி, தன் எசமானியின் வீட்டிலிருந்து ஓடி, கடத்தப்பட்டு நாக்பூரில் உள்ள ஒரு விபச்சார விடுதியில் விற்கப்படுகிறாள். இரண்டு தசாப்தங்களாக, இவரது தாயார் கவுரவ்வா, கிதாபூர் குக்கிராமத்தில் உள்ள தங்கள் வீட்டிற்குத் திரும்புவதற்காகக் காத்திருந்தார்.  

இவரது நாவலான *தாபோ (Taboo*)(2019), கடத்தப்படும் வயது குறைந்த பெண்களைப் பற்றியது. இது பெண் சக்தி மற்றும் அடையாளத்தைப் பற்றிப் பேசுகிறது. கதையானது மெல்லிய கைகள் கொண்ட பெண்ணைச் சுற்றிச் சுழல்கிறது. இவர் மக்கள், சட்டவிரோத வர்த்தகங்கள் மற்றும் பிராந்தியங்களைக் கடந்து தான் யார் என்பதைத் தெரிந்துகொள்ள, இறுதியில் தான் யாராக இருக்க விரும்புகிறாள் என்ற சுதந்திரத்தைப் பெற முடியும். இசுபெயினிலிருந்து இலங்கை மற்றும் தமிழ்நாடு வரை தென்கிழக்கு ஆசியாவில் *தாபோ* நடைபெறுகிறது. இது பாலியல் வர்த்தகத்தில் பெண்களின் உளவியல் மற்றும் உடலியல் அம்சங்களை ஆராய்கிறது. இது மனித கடத்தல் மற்றும் குழந்தை விபச்சாரத்தின் கருப்பொருளைச் சித்தரிக்கிறது. இந்த நாவல் ஒரு குடியரசுச் சமூகம் மற்றும் அதன் அரசியல் மற்றும் இந்த நடைமுறைகளை நிறுத்துவதற்கான அவர்களின் நோக்கம் பற்றிப் பல கேள்விகளை முன்வைக்கிறது.  

கோவிந்தராசன் இரண்டு புத்தகங்களை இணைந்து எழுதியுள்ளார்: *மைண்ட் பிளாக்ஸ் 1.0* மற்றும் *டிரெயில்பிளேசர்ஸ் ஆப் பெங்களூர்*. *தி டைம்ஸ் ஆஃப் இந்தியா*, *தி ஹிந்து*, *டெக்கான் ஹெரால்டு*, *இந்தியா டுடே* மற்றும் *தி சண்டே கார்டியன்* ஆகியவற்றில் இவர் எழுதியுள்ளார்.  

## மரியாதை
கோவிந்தராசனின் நாவலான *தாபோ* (2019) இரவீந்திரநாத் தாகூர் இலக்கியப் பரிசுக்கான பட்டியலிடப்பட்டது. 2020-ல் அட்டா கலாட்டா பெங்களூர் இலக்கிய விழா புத்தகப் பரிசுக்காகப் பட்டியலிடப்பட்டது. ஜே. கே பேப்பர் ஆதர் விருதுகளின் புனைகதை வகையிலும் இந்த நாவல் நீண்ட பட்டியலிடப்பட்டது.
# ஒரெய்மா



**ஒரெய்மா** (மெய்டேய்) அல்லது **ஒலீமா** (அதாவது, *"பழங்குடிப் பெண்"* ) என்பது பண்டைய காங்லீபாக்கின் (பண்டைய மணிப்பூர்) மெய்டே புராணங்களிலும் மதத்திலும் சோகமான காதல் மற்றும் பிரிவின் தெய்வம். சில புனைவுகளின்படி, அவர் மலைப்பகுதியைச் சேர்ந்த ஒரு பெண், அவர் தனது காதலனைச் சந்திக்க ஏற்பாடு செய்தபோது கொல்லப்பட்டு, சித்திரவதை செய்யப்பட்ட ஆவியாக மாறினார். அவள் பாந்தோய்பி தேவியின் அவதாரமாக கருதப்படுகிறாள். அவள் நோங்தாங் லீமா தெய்வத்துடனும் அடையாளம் காணப்படுகிறாள். இரைமா தெய்வமாகவும் வழிபடப்படுகிறாள். அவர் தங்குல் வம்சாவளியைச் சேர்ந்தவர் என்றாலும், அவர் மிகவும் மதிக்கப்படும் மெய்தே தெய்வங்களில் ஒருவர்.  

## சொற்பிறப்பியல்

மெய்டேய் மொழியில் ( மணிப்பூரி மொழி ), "ஒரெய்மா" என்ற பெயர் "ஒலீமா" என்பதிலிருந்து பெறப்பட்டது. "ஔலேய்மா" என்பது "ஔ" மற்றும் "லெய்மா" ஆகிய இருகூறு வார்த்தைகளால் ஆனது. . மெய்டே மொழியில் "ஔ" என்பதற்கு பல அர்த்தங்கள் உள்ளன. இதன் பொருள் - அ. ஆம் (பதில்), ஆ. சுவையானது அல்லது இ. பழங்குடியினர் என்பதாகும். இங்கே, "ஔ" என்பது "பழங்குடி" என்றும் பொருள்படும். "லெய்மா" என்றால் ராணி அல்லது எஜமானி அல்லது பெண் என்று பொருள். "ஔரெய்மா" என்ற பெயர் வழக்கமாக ஒரு பாரம்பரிய நீளமான கூடையைச் சுமந்து செல்லும் பழங்குடிப் பெண்ணைக் குறிக்கிறது.  

## தெய்வமாக்கலின் புராணக்கதை
ஒரு புராணத்தின்படி, அவர் சிங்தாய் கிராமத்தின் தங்குல் இனத்தலைவரான கெலெம்பாவின் மகள் ஆவார். அவர் ஏற்கனவே "கம்லாங்பா" சிங்ஷாங் கிராமத்தின் டாங்குல் இனத்தலைவரை மணந்தார். இருப்பினும், அவர் *தபுங் சபாபா* (1359-1394) என அழைக்கப்படும் மெய்டி மன்னரான *மெய்டிங்கு தபுங்பாவுடன்* ரகசிய காதல் கொண்டிருந்தார். ரகசிய உறவைக் கண்டறிந்ததும், கோபமடைந்த கம்லாங்பா, தபுங் சபாபாவின் தலையை வெட்டினார் . இந்நிகழ்வால் அதிர்ச்சியடைந்த ஹொரைமா, தனது காதலரின் தலையை *காங்லேய் புங்மாயோலுக்கு* எடுத்துச் சென்றார். பின்னர், அவரும் தன் காதலனின் வழியைப் பின்பற்றி சோகமான காதல் மற்றும் பிரிவின் காரணமாக மெய்டேய் தெய்வமாக மாறினார். அவர் தேவி ஐரிமா என்றும் அடையாளம் காணப்படுகிறார். ஐரிமா,பாந்தோய்பி தேவியின் அவதாரமும் ஆவார்.  

## மற்ற கதைகள்
பண்டைய காங்லீபாக்கின் (பண்டைய மணிப்பூர் ராஜ்ஜிய) வரலாற்றில் "அரோரிமா" என்ற பெயர் கொண்ட பலர் இருந்துள்ளனர். *ஒரேய்மா தம்ஹீபீ,* குமான் வம்சத்தின் *அடோம் நோங்யாய் திங்கோல் ஹன்பா* என்ற மன்னரின் மகள் ஆவார். அவர் மெய்டேய் மன்னர் கைனோ இரெங்பாவை (கி.பி. 984 முதல் கி.பி. 1074 வரை) மணந்தார். திருமணத்திற்குப் பிறகு, அவர் "மெய்டேய் லீமா" (எழுத்து. *மெய்டே ராணி* ) என்று அறியப்பட்டார்.  

## மேலும் பார்க்க

- பந்தோய்பி
- நோங்தாங் லீமா
# கோடகினா கௌரம்மா


**கௌரம்மா** (*Kodagina Gowramma*)(1912-1939), **கோடகினா கௌரம்மா** என்று அழைக்கப்படுபவர், கன்னடத்தில் எழுதி வ்ரும், குடகில் வாழ்ந்த ஒரு இந்திய எழுத்தாளர் ஆவார். இவர் ஒரு பெண்ணியவாதி மற்றும் இந்தியச் சுதந்திர இயக்கத்தின் ஆதரவாளராக இருந்தார்.  

## வாழ்க்கை
கௌரம்மா 1912-ல் மடிகேரியில் என். எஸ். இராமய்யா மற்றும் நஞ்சம்மா ஆகியோருக்கு மகளாகப் பிறந்தார். மேலும் குடகில் சோமவாரபேட்டை வட்டத்தினைச் சேர்ந்த பி. டி. கோபால கிருஷ்ணாவை மணந்தார். இது பிரித்தானிய இந்தியாவின் மாகாணமான கூர்க் மாநிலம் என்று அழைக்கப்பட்டது.  

1939ஆம் ஆண்டு ஏப்ரல் 13ஆம் தேதி 27 வயதில் ஒரு சுழலில் மூழ்கி இறந்தார். கௌரம்மாவின் கதைகளின் ஒரு தொகுதி *மரேயலகட கதேகலு* என்ற பெயரில் வெளியிடப்பட்டது. கன்னட எழுத்தாளர் வைதேகியின் முன்னுரையில் வெளியிடப்பட்டது.என வெளியிடப்பட்டது.  

கன்னட விமர்சகரும் எழுத்தாளருமான எம். எஸ். ஆஷா தேவி கூறுகையில், “இவர் காந்தியால் முழுமையாக ஈர்க்கப்பட்டு, அன்பு, தியாகம் மற்றும் அகிம்சை மூலம் சமூகத்தை மாற்ற முடியும் என்று நம்பினார். ரங்கவல்லி என்ற முதல் பெண்ணின் சிறுகதைத் தொகுப்பைத் திருத்தினார். தனது சொந்தக் கதைகளைப் பொறுத்தவரை, டி. ஆர். பெந்த்ரே இவற்றைக் கடு-மதுரா என்று அழைத்தபோது இவற்றைச் சிறப்பாக விவரித்தார். இது ஆங்கிலத்தில் 'பிட்டர்ஸ்வீட்' என்று மொழிபெயர்க்கப்பட்டது. கவுரம்மா மிக முக்கியமான எழுத்தாளர்களில் ஒருவராக இருந்தார், ஆனால் பின்னர், இவர் தகுதியான பெருமையைப் பெறவில்லை." கவிஞர் டி. ஆர். பெந்த்ரே 1958ஆம் ஆண்டு வெளியிட்ட "தங்கி கௌரம்மா" என்ற கவிதையையும் இவரது மரணத்தைப் பற்றியது.  

## பெருமை
எழுத்தாளர்களை ஆதரிப்பதற்காக இவரது குடும்ப உறுப்பினர்கள் கொடகினா கௌரம்மா நன்கொடை விருது ஒன்றை உருவாக்கியுள்ளனர்.